No niin. Seitsemän sekuntia jäljellä.
Adam Vinatieri yrittää voittaa tämän 47 jaardin potkumaalilla.
Hän on valmis. Pallo alas ja potku.
Potku lähtee, ja se on maali! Maali!
Patriots on Super Bowlin mestari.
Kohtalo tai mitä vain.
New England Patriots on
jalkapallomaailman odottamaton mestari.
Hyvältä näyttää!
Patriots on 2000-luvun ensimmäinen dynastia.
Joukkuetta juhlitaan ja analysoidaan
niin pitkään kuin amerikkalaista jalkapalloa pelataan.
Tämä peli on kuin huumetta.
Sitä on valmis mihin tahansa, jotta häviön pelko katoaisi.
Mihin tahansa.
Uutisia.
New England jäi kiinni huijauksesta. Se tahraa menestyksen.
HUUTAKAAA ITKUPILLI-BRADYLLE
Tämä skandaali ei katoa.
Joukkue voitti, kunnes heidät nähtiin pahiksina.
Ja taas hän kaatuu.
Jos he häviävät tämän, kaikki puhuvat vain siitä,
miten käy kun on pakko pelata reilua peliä.
Maali!
Dynastia jatkuu.
Tom Bradya ei saa unohtaa.
Bill Belichick maalasi Mona Lisansa.
Kun oli kaksi egoa sellaisilla persoonilla ja saavutuksilla sillä tasolla,
törmäys oli vääjäämätön.
He eivät ole sovussa.
Se on selvää reviiritaistelua.
On paskoja asioita.
Työskentelimme Billille mutta pelasimme Tomille.
Olimme melkein lopussa.
Yritin pitää kaikki kasassa parhaani mukaan.
Olenko Johnny Foxborough?
Jos on onneton, sitä lähtee.
Dynastia on ohi.
En aio antaa muiden riistää jostain niin erityisestä.
Se on täydellinen.
Sen ei pidä olla enempää.
Miten historiaa tehdään?
Voittamalla.
Ei kaksi kertaa, vaan kerta toisensa jälkeen.
Sitä tekee kaikkensa joka päivä voittaakseen.
AARON HERNANDEZ SYYTETTYNÄ ENSIMMÄISEN ASTEEN MURHASTA
Nauttikaa. Tätä ei näe toistamiseen.
21. TAMMIKUUTA 1994
Siirrytään puhujien pöytään.
Bob Kraft ja James Busch Orthwein.
Kuunnellaan heidän ilmoitustaan.
Kiitoksia, kun tulitte paikalle.
Minulla on ilo esitellä teille mies,
joka on pian New England Patriotsin uusi omistaja:
Robert Kraft.
PAIKALLINEN TOTEUTTAA LUPAUKSENSA
Osasta on hassua panostaa niin paljon pelkästään yhteen lajiin.
Tavoitteeni on auttaa tuomaan mestaruus New Englandille.
Toivottakaa tervetulleiksi New England Patriots!
Meille perhearvot ovat tärkeitä.
Pystymme siihen tänä vuonna!
Perinteet.
Tämä on kotikyläni. Tämä laji
vaikuttaa suuresti yhteisön psyykeen ja rakenteeseen.
- Hra Kraft, mitä kuuluu? - Hyvää. Sinulle?
- Hyvää, kiitos. - Kaikkea hyvää.
- Voitammehan heidät? - Sitä olemme odottaneet.
Kun ostimme joukkueen, muistan sanoneeni itselleni...
PATRIOTSIN OMISTAJA
...että nyt paineet kovenivat.
Bostonin fanit ovat hulluina urheiluun.
Tällaista joukkoa ei odotettu tänne.
Mutta vuodesta tulee upea. Kaikki ovat innoissaan.
Täällä kolme asiaa on varmaa.
Kuolema, verot ja urheilufanius.
Muuten ihmistä vältellään, käsketään muuttaa.
Jee, beibi!
- Tämä on Patriotsin maata! - Niin.
Heti kun paikallinen vieroitetaan tutista,
hän kasvattaa huutoäänensä.
No niin, menoksi!
Patriotsin fanit huutavat paljon.
Sitä ei monikaan tajua,
että joukkue ei ollut hyvä moneen vuoteen.
Korkea pallo lentää maalialueelle omaan maaliin.
Patriotsin puolella alkavat päät jo painua alas.
Vanhan joukkueen ei pitänyt edes olla liigassa.
Se oli minun mielipiteeni.
Minua kuvottaa, kun mietin menneitä. Kaikki se tuska.
MIKSI OLEMME TÄÄLLÄ?
Pelatkaa puolustusta. Lähettäkää kannustajat pelaamaan.
Se oli pettymys, mutta toivoa vielä oli.
Meillä oli Drew Bledsoe, kunnon pelinrakentaja.
Drew'lla on hyviä lukuja kaudella,
joka on ollut kaikkea muuta kuin hyvä joukkueelle.
- Bledsoe on ykkönen. - Drew!
Hän oli pelastajamme.
Hän oli pitkä, komea. Hän oli täydellinen pakkaus.
Hei, syöttekö te Big Macejä?
Tuleva Hall of Fame -naama.
- Saanko? - Ei käy, pelipoika.
- Et, Heikki Heittokäsi. - Voimme...
Drew oli hyvä.
Hänen kätensä oli kanuuna. Pallo vain suuntasi kohteeseensa.
Bledsoe salamakädellään. Mies on vastassa maalia varten.
Hän oli mies, joka veisi meidät eteenpäin.
KULTAINEN ASE
Annoin hänelle sadan miljoonan dollarin sopimuksen,
jotta hän toimisi joukkueen kasvoina.
Pelinrakentajaa arvostellaan
voitettujen pelien perusteella. Teen kaikkeni,
jotta New England voittaa mestaruuden tänä vuonna.
Toivomme niin käyvän, mutta jos niin ei vielä käy,
rukoilen, että käy vielä joku vuosi.
Yritin antaa faneille toivoa,
mutta joskus tapahtuu asioita,
joihin ei osaa varautua.
USA!
23. SYYSKUUTA 2001
Ja nyt...
...pidetään lyhyt hiljainen hetki
11. syyskuun uhrien muistoksi.
Hatut pois!
Vuoden 2001 kauden alkaessa
9/11 painoi raskaasti jokaisen mieltä.
Uskoin, että jalkapallolla
olisi suuri rooli maan toipumisessa siitä.
Kiitos.
New Englandin tai Bostonin asukkaat tarvitsivat toivoa mitä suuremmin.
Luotin, että Drew tekisi tehtävänsä.
Tervetuloa takaisin. Jets johtaa tätä vähäpisteistä peliä
New Englandissa. 10-3.
Päivä on ollut tunteikas kaikkialla...
YHDESSÄ SEISOMME
...jalkapallon ammattilaisliigan lähdettyä käyntiin.
Patriots viime vuoden 5-11-kauden jälkeen
haluaa epätoivoisesti menestyä.
Tehdäänpä maali.
Sen perään.
Uskon, että tänäkin vuonna joukkueen menestys
on kiinni Drew Bledsoen oikeasta kädestä.
Drew!
Kun on osa joukkuetta, joukkue on yksilöä tärkeämpi.
Mutta vastuuni oli aina ollut viedä joukkuetta eteenpäin.
PELINRAKENTAJA
Minä olin se pelinrakentajana.
Minä olin joukkueen kasvot.
Kaikki ne asiat olivat aina kuuluneet rooliini joukkueessa.
Keräännytään.
Nyt tehdään maali. Kakksosella sisään.
Siinä pelissä olimme häviämässä Jetsille.
Muistan ajatelleeni, että nyt oli aikani loistaa.
Olin kai parhaimmillani, kun tilanne oli hankala.
Niin sanotusti stressaava.
Silloin saatoin keskittyä.
Samaa ovat sanoneet Jordan ja Tiger.
- Monikin. - Mmm, niin.
Niin monesta kuulun samalle listalle heidän kanssaan.
Tiedäthän, sama asia.
Bledsoe. Hän juoksee.
On vaikea selittää, kuinka kamalaa se oli.
Elämässäni en ollut koskaan ennen
ensinnäkin tuntenut 9/11:n negatiivista painoa,
ja sen lisäksi tapahtui tämä aloittavalle, huippuluokan pelinrakentajallemme.
Fanien toivo sammui.
Se oli todella pelottavaa.
Hän... oli minulle kuin oma poika.
Joukkueemme oli shokissa. Hän oli joukkueen kasvot.
KULMAPUOLUSTAJA
Hän oli johtajamme.
Sadan miljoonan dollarin pelinrakentaja.
Ja hän oli poissa pelistä.
Bledsoe kärrättiin pois paareilla.
Kun Bledsoe tuli päivystykseen,
olin erittäin huolissani.
Hänellä oli osittain katkennut valtimo.
Näimme keuhkopussin täyttyvän verestä.
Hoitamattomana hän olisi kuollut.
TRI DAVID BERGER KIRURGI
Oli kauheaa nähdä hänet sairaalan petissä.
Kaikkien rakastama pelinrakentaja ei ehkä koskaan toipuisi tästä.
Hänelle oli käynyt näin tehdessään meille töitä.
Tunsin myös olevani suuresti vastuussa hänen perheestään.
En muista paljoakaan siitä, koska olin niin sekaisin
kaikesta siitä järkytyksestä.
Muistan sen, että lähdin muualle ollakseni hetken yksin.
Aloin itkeä vuolaasti, koska tunsin oloni niin avuttomaksi.
Mitä jos jotain tapahtuisi? Mitä jos...
Se tuntui epätodelliselta, jos totta puhutaan.
Vamma oli hieman vakavampi kuin mitä luulimme
- katsoessamme peliä eilen. - Aivan, Mike.
Hän tunsi rintakehänsä niin kireänä, että sanoi perheelleen
kivun olevan suurin koskaan tuntemansa.
Hänet vietiin sairaalaan. Siellä hänen keuhkostaan
imettiin huomattava määrä verta pois, yli litra.
Kun heräsin, en ollut tilanteen tasalla.
Näin putken rintakehässäni.
Ajattelin: "Tuo ei ole hyvä merkki." Tiedättehän.
Sitten kuitenkin vain ajattelin: "No,
toivottavasti joukkue pystyy pitämään linnakkeen pystyssä,
kunnes olen parantunut ja palaan."
Kun luulee, ettei tilanne enää tästä pahene,
muutaman mitättömän suorituksen jälkeen
he menettävät pelinrakentajansa.
Bledsoe vietiin paareilla pois pelin jälkeen.
Ken tietää, miten isosta vammasta on kyse?
Oliko Drew'n kausi tässä?
En vielä osaa sanoa, mutta ei hyvältä näytä.
Patriots nojautuu 24-vuotiaaseen Tom Bradyyn,
joka on ensimmäistä kertaa NFL:n pelinrakentajana.
Hän joutuu valokeilaan.
Katsotaan miten käy.
PELINRAKENTAJA
Olin pelinrakentajan varamies.
Valmentaja tuli luokseni.
"Drew ei pelaa, sinun vuorosi.
Parempi valmistautua."
Tein kaikkeni ollakseni valmis rooliin.
Harjoittelin kuin olisi tosi kyseessä.
En aikonut jättää mitään sattuman varaan.
Valmentaja Belichick antoi viikon aikaa näyttää kykyni.
PÄÄVALMENTAJA
Ammattilaisjalkapallossa kukaan ei saa mitään ilmaiseksi.
On aherrettava kunnolla,
suoriuduttava loistokkaasti, jotta ansaitsee osansa.
Joka viikko meidän on todistettava kykymme
joukkuetovereillemme.
Ilmassa oli paljon epävarmuutta.
Drew oli loukkaantunut, arvokas pelinrakentaja oli poissa.
Moraali oli alhaalla.
Tom piti puheen joukkueelle.
HYÖKKÄÄVÄ LINJAMIES
Hän sanoi: "Uskokaa minuun.
Onnistutaan yhdessä.
Työskentelen hiki hatussa, te työskentelette hiki hatussa.
Pystymme tähän."
Hän oli todella rohkea, kun tuli sanomaan meille sen.
Koska luottamushan ansaitaan.
Millä hän on ansainnut sen?
Kuvittele sanovasi se Willie McGinestin
tai Tedy Bruschin kaltaisille... Pelin veteraaneille.
Tom keräsi meidät kokoon, ja mietin:
"Kappas, pojua. Hän yrittää."
TUKIPUOLUSTAJA
Hyökkäys, punainen alue.
7v7-peli.
Jos joku sanoo tietäneensä Tomin vievän meidät voittoon,
hän puhuu paskaa. Älä viitsi.
Tyyppi ei ollut tehnyt meille mitään.
En tykännyt tuosta. Harjoitelkaa se uudestaan, Brady.
Alusta asti se oli kysymyksiä:
"Osaatko pitää kokoontumisen? Tajuatko hyökkäyksen?"
Hän ei aina tiennyt, mitä teki.
Hitto. No niin. Puolustus.
Kuunnelkaa. Tällä me voitamme.
Valmistaudutaan.
Silloin puolustus aika lailla johti joukkuetta.
Me olimme sen perustus.
Käskin puolustuksen koolle ja sanoin:
"Seuraavalla viikolla emme voi enää vuotaa pisteitä."
TUKIPUOLUSTAJA
"Heti pallon lähtiessä liikkeelle ensimmäinen peli alkaa,
iskemme jotakuta täysillä."
Nyt on aika toimia.
Hän on maassa.
- Kyllä vain! - Melkein pää lähti.
30. SYYSKUUTA 2001
Tuota minä tarkoitan!
Lukitaanpa paikat.
Manning. Syöttö katkaistaan!
Otis Smith!
Smith juoksee estäjittä.
Smith vie sen sisään.
Maali New Englandille!
Olimme sama puolustus kuin aiemminkin,
mutta näytimme ja tunnuimme eriltä.
Joskus tragedia tuo yhteisön yhteen.
TAKAPUOLUSTAJA
Joukkueen yhteen.
Ja vaikka Bledsoen tilanne oli paha,
se pakotti puolustuksen pelaamaan yhtenä.
Patriotsin puolustus oli todella vaikuttava, eikö?
He pelasivat silmät palaen.
Eron näki alusta asti.
He ovat tulessa. Nyt vain hyökkäys toimimaan.
No niin, menoksi!
Aina kun kehittää pelinrakentajaa, hän on hihnan päässä.
Hänen on ansaittava se, että hihnaa löystytetään.
Tom ei ollut vielä päässyt siihen.
Emme aikoneet muuttaa juoksupeliä.
Syöttö taakse. Antowain Smith juoksee esteettä.
Smith reunaviivalla!
Maahan kymmenen jaardin sisällä!
Tom pelasi niin kuin hänen piti.
Hän ei asettanut joukkuetta vaaraan ja antanut palloa toiselle joukkueelle.
Pallo Smithille. Hän saa paikan.
Maali New Englandille!
Ensimmäinen aloitus Tom Bradylle. Ensimmäinen voitto Tom Bradylle.
Rökitimme heidät.
Emme sen vuoksi, että olisin ollut tähtipelinrakentaja.
Voitimme, koska puolustuksemme pelasi hyvin
ja saatoimme juosta pallon kanssa.
Hänelle ei annettu liikoja paineita. Eikä hän ottanut.
Hän ei ollut se Tom.
Tiedäthän.
Hän ei ollut Tom Brady, kaikkien aikojen paras.
Hän oli pelkkä Tom.
VUOSI AIEMMIN
Ei hän silloin tehnyt vaikutusta ottaessaan paitansa pois.
Ei ollenkaan.
Hänet nähdessään mietti: "Okei."
Hän tuli mukaan alokkaana.
Muistan ajatelleeni, että onpa hän hidas.
Hän näytti nololta vauvakirahvilta juoksemassa sinne tänne.
Hän ei erottunut fyysisesti mitenkään.
PUOLUSTAVA LINJAMIES
Tulin Tomin kanssa NFL:ään yhtä aikaa.
Olimme keltanokkia, toteemipaalun alimpana.
Meistä tuli läheiset, koska harjoittelimme yhdessä
joka päivä
yrittäen ansaita paikkamme joukkueessa.
VUODEN 2000 HARJOITUSLEIRI
No niin, viivalle.
Hae yksitoista sinne.
Hän ei saanut aloittaa monestikaan leirillä.
Hän oli neljännen ryhmän pelinrakentaja.
Ja jos totta puhutaan, silloin en uskonut
hänellä olevan mahdollisuuksia.
No niin, Tom. Sinun vuorosi.
Hän oli kuin innokas koiranpentu.
Alusta asti hän oli aina todella positiivinen ja innokas.
Joskus ärsyttävässäkin määrin.
Jekutimme häntä hieman.
Se oli hänen riittinsä uutena pelaajana.
Millaisia jekkuja teitte?
Jos FBI
luulee jossain olevan pankkiryöstö,
he käyttävät erikoisväriä, jota ei näe.
Sitä laitetaan rahoihin.
Sitä ei näe ollenkaan ennen kuin se kastuu.
Tarvitaan vain hiukan hikeä käsistä.
Ja se ei peseydy pois.
Saimme käsiimme tätä FBI:n väriainetta.
Täytimme Tomin sukat sillä.
Hän meni harkkoihin. Jalat hikoilevat.
Kun hän palasi, hänen jalkansa olivat kirkkaan purppurat viikkoja.
En tiedä kuka, enkä kerro.
Tiimitoverini auttoivat minua varttumaan.
Olin pieni, ärsyttävä pentu, ja he ottivat minut joukkoonsa.
Hän oli keltanokka.
"Kiusaamme sinua vuoden, ja sitten pääset toiselle puolelle."
En nähnyt häntä uhkana.
Hänestä en ollut huolissani.
Tämä on hotellini. Täällä olen majaillut viimeiset kuukaudet.
Kaikki keltanokat
majoitettiin upeaan End Zonen hotelliin.
Se oli rekkakuskien majapaikka.
Ikkunastani näkyy...
...rekka ja roska-astia.
Joo, täällä on ollut hauskaa.
En voinut uskoa olevani NFL:ssä.
Halusin innokkaana onnistua.
Kun sain tietää päässeeni joukkueeseen,
istuin ja mietin, että tarvitsin paikan asustaa.
Ovelleni koputettiin. Siellä oli Brady.
Hän istui vuoteelle ja sanoi:
"Pääsin joukkueeseen."
Sanoin, että minäkin pääsin.
Hän sanoi ostaneensa asunnon Ty Law'lta.
"Haluaisitko asua kanssani?"
Komistus.
Ori. Planeetan kovin mies. Kuten Tyson sanoisi.
Tämän palatsin omistaja.
Kun myin asunnon, tiesin, ettei Tom ansainnut niin paljoa.
Ajattelin auttaa heitä.
He yrittivät vain selviytyä.
Jätin heille kalusteet, patjat, kaikki.
Upeaa sisustusta täällä.
Se oli Ty Law'n entinen koti, siellä oli kaikenlaista.
Olimme kuin MTV Cribsissä.
Paras kohta on täällä.
Laitoin kellarin upeaksi, siellä oli telkkari.
Silloin ei ollut taulutelevisioita, mutta siltä se näytti.
Iso TV oli seinäsyvennyksessä.
Laitoin sen hienosti.
Jätin 150 000 pöydälle.
Siksi aion soittaa hänelle nyt.
Se oli iso summa.
Tom on minulle velkaa 150 000 dollaria.
Hän puhuu paskaa.
Ty vei rahani.
Ja Ty ajattelee antaneensa isonkin lahjan.
"Ty, maksoin liikaa."
Hän on rakas, mutta ei hän mitään lahjoittanut.
Älä höpötä, Ty.
Tomin huone.
Tämä on rakastavaisten luola.
Se oli vitsi, äiti. Ei ole.
Tuossa minä kaadan pian hänet.
Syötin onnistuneesti.
Onnistuin iskemään hänet maahan.
Hän oli Michiganissa, minä Purduessa.
Kohtasimme yliopistossa kentällä.
Kämppäkavereinakin keksimme aina tapoja kisata.
Ensimmäistä kertaa näin
hullun kilpailuhenkisen hirviön hänessä.
Hän osti eräänä päivänä vanhan Nintendon panttilainaamosta.
Emme pelailleet kovinkaan paljon,
mutta yhdestä pidimme: Tecmo Bowl.
YKSI PELAAJA KAKSI PELAAJAA
Pelasimme sitä hassua peliä kokonaisen viikonlopun.
Turnajaisten voittajasta
tuli asunnon pelimestari.
Meillä oli rangaistus hävinneelle.
Jos oli kesä,
häviäjän piti tiskata koko viikonloppu.
Talvisin
häviäjän piti juosta alasti naapurustossa.
Ja on kylmä.
Jos hän hävisi,
hän raivostui hetkessä.
Hänestä tuli eri ihminen.
Valmiina. Liikettä.
Hän ei halunnut hävitä.
Maali.
Hän huomasi, että jos jalalla polki maata tarpeeksi,
järjestelmä palasi alkuun.
MAALI!
Jos hän tiesi häviävänsä eikä kestänyt sitä,
hän polki voimakkaasti maata käynnistäen pelin uudestaan.
Tämä tapahtui useastikin.
Seinissämme oli koloja, koska hän oli heittänyt
peliohjaimen seinään.
Hän oli ihan hullu.
Olen kyllä temperamenttinen.
En tykännyt hävitä Tecmo Bowlissa.
Enkä dartsissa.
En halunnut hävitä. En halua vieläkään.
Pelaan vain voittaakseni.
Mitä tuli jalkapalloon,
hän vei tämän kaiken täysin uudelle tasolle.
Hän oli varamiehen varamiehen varamies.
Mutta hän halusi aloittaa pelin.
Tom sanoi: "Kun hetkeni tulee,
olen valmis."
Brown nappaa pallon upeasti.
Ensimmäinen yritys New Englandille, 30 jaardia.
14. LOKAKUUTA 2001
Chargers johtaa neljännellä neljänneksellä.
Drew Bledsoe ei pelasta tätä päivää.
Kaikki on Tom Bradyn oikeasta kädestä kiinni.
Juoksu sivulinjaa kohti. Brady heittää. Avara! Se on maali!
New England onnistuu.
He yrittävät kuroa kiinni.
Näimme Bradyn kasvavan silmiemme,
kaikkien fanien edessä täällä Foxborossa.
Tänään Brady ja Patriots olivat todella hyviä.
Näimme kaikki saman. Eri joukkue asenteella,
jollaista ei ole nähty täällä pitkään aikaan.
Huominen kehittyy kisaksi
Bradyn ja Bledsoen välillä. Siitä jo puhutaan.
Miksi yrität kehitellä riitaa pelinrakentajista?
En minä...
- Yritätpä. - Niin.
- Toimit nyt provokaattorina. - Juuri näin.
- Bledsoe aloittaa. - Sitä teet niin.
- Teen tv-ohjelmaa. - Mikä siinä on vikana?
- Vastaan puolestasi. - Ei, kuule...
Myönnä. Yritit olla riidankylväjä,
koska se on hyvää tv:tä. Siinä vastaus.
Siinä vastaus, Bob. Et voi vastata muuta.
Tiedät sydämessäsi,
ellet menettänyt järkeäsi,
että Bledsoe on pelinrakentajana, kunhan hän toipuu.
Ja Tom Bradykin tietää sen.
- Aivan. - Hän tietää sen.
Olenhan aloittanut pelejä aiemminkin...
Sen jälkeen tiesimme hänen pystyvän siihen.
Mutta hän ei ollut siltikään Drew.
- Tyypillistä. - Tavallista?
Lawyer Milloy on tuollainen.
Minä, Tom ja Lawyer Milloy
menimme syömään. Tom sanoi
yhtäkkiä ääneen: "En aio antaa paikkaani takaisin."
Niin hän sanoi. "En anna sitä takaisin."
Minä ja Lawyer sanoimme siihen:
"Vai niin, nuorukainen. Noin sitä pitää."
"Noin sitä pitää, poju. Kuulemme kyllä."
Katsoimme Lawyerin kanssa toisiimme ja sanoimme:
"Kun Drew palaa, poju joutuu penkille."
Mietimme kai samalla varmaan: "Älä viitsi.
Tämä on Drew'n joukkue."
Nyt ollaan NFL:ssä, kamu.
"Sinä palaat penkille."
Iltapäivää. Olen tri Zarins. Toimin Patriotsin joukkuelääkärinä.
Tämän päivän uutinen on, että Drew palaa taas pelaamaan.
Tiedämme tämän nostattavan kysymyksiä.
Miten valmis olet pelaamaan? Fyysisesti? Henkisesti?
Haluan innolla palata.
Tunnen olevani taas terve.
Alusta asti olen ollut aloittava pelinrakentaja.
Odotan olevani se jälleen.
Kiitos, Drew ja muut.
Palasin sairaalasta ja soitin Belichickille.
Sanoin saaneeni luvan jatkaa pelaamista.
Hän vastasi: "Hyvä on. Palaa tänne ja katsomme, miten kaikki sujuu."
Luulin hänen innostuvan enemmän,
kun kerroin siitä puhelimessa.
Se oli ensimmäinen vihje siitä, että ehkä tämä ei menisikään niin,
että vain palaisin pelaamaan kuten aiemmin.
Drew'lla on monta askelta
toipuessaan pitkäkestoisesta vammasta.
Tässä on mennyt seitsemän viikkoa.
Osa askelista on astuttu, useita on yhä edessä.
Arvioimme edistymisen eteenpäin kulkiessamme.
Eli onko Tom nyt aloittava pelinrakentaja?
Tom saa suurimman osan hyökkäyksistä, kuten on saanutkin.
Tom aloittaa sunnuntaina Saint Louisia vastaan.
Kun Belichick teki päätöksen,
mediassa taidettiin yllättyä.
Olihan kyse Drew Bledsoesta, joukkueen pelinrakentajasta.
Kaikki odottivat hänen paluutaan.
Ja sitä, että palatessaan hän saa vanhan roolinsa.
Sitä kaikki odottivat.
Tästä päätöksestä keskustellaan seuraavina viikkoina.
- Niinkö? - Niin uskon.
Selvä.
Kirjoittamaton sääntö oli,
että jos loukkaantui, ei menettäisi rooliaan.
Varsinkin jos on Drew Bledsoe, Patriotsin aloittava pelinrakentaja.
Kaikki kai vain olettivat, että hän palaisi entiseen rooliinsa.
Drew ei ollut pelannut useaan viikkoon.
Tom oli pelannut edelliset pelit.
Tom oli siinä kohtaa
parhain johtamaan hyökkäystämme.
Mitä mieltä olet valmentajan ilmoituksesta?
Loukkasiko se, turhauttaako? Miltä tuntuu?
Seuraava kysymys.
Mitä on muututtava,
- jotta tilanne muuttuu? - En tiedä.
Osasitko odottaa tätä?
Sanotaan näin. Olen iloinen, että voin kisata roolistani.
Kiitos, muuta en nyt kommentoi.
- Kiitos, Drew. - Kiitos.
Se oli vaikea hetki.
Sanoin Mauralle:
"He antavat Tomin pelata.
En tiedä, mitä tehdä. Pitäisikö jäädä eläkkeelle?
He voivat suksia kuuseen."
Olin vihainen.
Hän pääsi joukkueeseen 21-vuotiaana.
Hän oli rakentanut joukkueen siksi, mitä se nyt oli.
Ja nyt yksi isku muutti kaiken.
Minusta uskollisuus oli kateissa.
Drew sai luvan pelata, mutta Bill ei valinnut häntä.
Se ei tuntunut hyvältä.
Minusta Drew sai epäreilua kohtelua.
Meille uskolliset ovat kuin perhettämme.
Drew oli kuin viides poika isälleni.
KRAFT GROUPIN PUHEENJOHTAJA
Näin hänen ahdistuksensa Drew'n tilanteen kanssa.
Isäni saattoi vain kuvitella, miten se söi Drew'ta sisältä käsin.
Hän piti Drew'sta suuresti,
ja se vain pahensi asiaa.
Drew tuli luokseni.
Juttelimme pitkään. Lupasin keskustella Billin kanssa.
Valmentajina tiesimme sen olevan vaikea keskustelu.
Drew oli erittäin läheinen Krafteille.
Drew oli iso osa liikeyrityksen pelastamista.
Hän oli niin fanien, joukkueen kuin Kraftienkin toivo.
HENKILÖKUNNAN VARAPÄÄJOHTAJA
He olivat investoineet tähän paljon.
Robertille tämä oli enemmänkin kuin vain yhden pelaajan vaihto.
Hän ilmaisi pettymyksensä, mutta lopulta sanoi:
"Jos uskotte näin olevan hyvä,
näin se sitten tehdään. Sen pitää vain onnistua."
Palasin ja tapasin Drew'n toimistossani.
Sanoin: "Voisin sanoa hänelle, että haluan sinun aloittavan.
Jos hänelle ei tämä käy, se ei ole sinulle tai minulle hyväksi."
Tilanne voi mennä pieleenkin, ja voin syyttää häntä siitä.
Tiesimme, että vastuu olisi meidän.
Sanoin Billille, että oli oltava varovainen.
Drew oli antanut niin paljon järjestöllemme.
Hän oli antanut paljon faneilleen. Hän oli antanut toivoa monelle.
"Jos tätä ei tehdä oikein... No, se on tuttu elokuva."
10 VUOTTA AIEMMIN
Olkaapa hyvä vain.
PÄÄVALMENTAJA
En ole kahvinjuojia, joten... En osaa sitä keittää.
Paljon ennen Patriotsia
Bill oli Cleveland Brownsin päävalmentaja.
Täällä ei ole paljon näyttöä.
Emme ole osoittaneet...
Hänestä oli tulossa nuori, nerokas valmentaja,
jolla oli loistava tulevaisuus. Ilmassa oli kuitenkin erimielisyyttä,
koska Bill halusi jättää kaupungin toivon, Bernie Kosarin, pois.
Bernie Kosar hyökkääjiensä kanssa.
Bernie ei ollut vain pelinrakentaja, hän oli kuuluisa.
Mies oli Ohiosta, paikallinen jannu. Hän oli ehta Brown.
Bernie Kosar. Avoinna on. Maali!
BERNIEN PALLO
Hänellä oli loistava ura,
mutta se oli kulkeutumassa toiseen suuntaan.
Kosar. Maassa. Ja Kosar nilkuttaa.
Bernie mursi nilkkansa.
Palattuaan hän ei liikkunut niin nopeasti kuin ennen.
Tuo oli rumaa.
Bill päätti, että Browns etenisi vain,
jos Bernie jätettäisiin kyydistä.
Se oli kivulias päätös, mutta olen täysin samaa mieltä siitä...
BROWNSIN OMISTAJA
...Billin ja henkilökunnan kanssa, että uusi suuntaus on otettava.
Päätös pohjautuu sille, että hänen fyysiset taitonsa ovat heikentyneet.
Olin Clevelandin henkilökunnassa.
Tiesimme päätöksen olevan oikea,
mutta ratkaisumme ongelmaan ei ollut loistava.
On kyseenalaistettava Belichickin päätös
leikata Kosar pois joukkueesta.
Todd Philcox oli aloittajana ja menetti pallon neljä kertaa.
BERNIE SAA POTKUT
Meillä ei ollut loistoaloittajaa.
Bill joutui ristituleen sen vuoksi.
Hän on kauhea. Ostin kausiliput, mutta en mennyt peleihin.
Olen järkyttynyt. Minusta Belichick olisi joutanut pihalle.
Olin kummissani. Mitä ihmettä Belichick ja Modell ajattelivat?
Liput liehuvat puolitangossa Clevelandissa.
OLET RAKAS, BERNIE
Ihmiset protestoivat.
Bill sai uhkauksia, samoin itse joukkue.
Billin piti kutsua poliisit vartioimaan heidän naapurustoaan.
Tilanne oli rankka hänelle, sitäkin rankempi perheelle.
En lue lehtiä enkä kuuntele radiota.
En katso televisiota.
Olen huolissani miehestäni, en hänen työstään.
Yritämme säästää lapsia kaikelta paineelta.
Mutta se on vaikeampaa, koska he käyvät koulua,
matkaavat bussilla ja kuulevat kaikenlaista.
Sama kuin iskisi puukon yhteisön selkään
ja kääntäisi kahvaa.
Tämä mies ei voi piiloutua.
Metsästämme hänet käsiimme ja kiusaamme häntä, kunnes hän kupsahtaa.
Clevelandin asukkaat ottivat tämän henkilökohtaisesti.
Pari vuotta myöhemmin Art ilmoitti
joukkueen muuttavan. Tilanne räjähti käsiin.
Kolme, kaksi, yksi...
Päivä oli synkkä Art Modellille.
Hänen ja Belichickin kuvajaisnuket hirtettiin.
Fanit saivat päästää ilmoille patoutuneet vihan tunteensa.
Billin on lähdettävä.
Se oli kireä tilanne.
Lopulta Belichick erotettiin.
6 VUOTTA MYÖHEMMIN
Drew Bledsoe sai luvan palata pelaamaan,
mutta päävalmentaja Belichick ei ole antanut hänelle lupaa aloittaa.
Bledsoen korvaaja, Tom Brady, on vienyt joukkueen
5-2-lukuihin aloittajana, ja hän pysyykin sellaisena.
Päätös Bledsoesta
muistutti meitä Bernie Kosarin tapauksesta.
Bill ei kyseenalaistanut tai epäillyt päätöstään,
mutta hän tiesi tilanteen haavoittuvaisuuden.
Hyvä on.
Jos me valmentajat emme onnistuisi,
uramme joukkueessa olisivat ohi.
18. MARRAKUUTA 2001
Patriots 5-2-luvullaan ovat yllätys AFC:ssä.
Mutta lukua yllättävämpää on ollut tapa saada se.
Ilman Drew Bledsoeta.
Bledsoe on palannut aktiiviseksi,
mutta aloittava pelinrakentaja on yhä Tom Brady.
Drew!
DREW, OLET SILTI PARAS!
Miksi minua kuvaatte?
Koska olet aika hyvä pelinrakentaja.
Kiitos.
Niin minustakin. Minun on palattava kentälle.
Tämä päätös valita Tom Brady...
Saimme opin Bill Belichickin rohkeudesta.
Hänellä oli ollut pettymyksen kausi Clevelandissa.
Aiempi vuosi New Englandille oli ollut 5-11.
Hän ei ollut sytyttämässä maailmaan tuleen.
Hän ei ollut mikään arvostettu valmentaja muiden joukossa.
Hänellä ei ollut varaa tehdä virheitä.
Ainoa, mitä ihmisellä on NFL:ssä,
on nimi ja maine. Sen ansaitsee, oli se hyvä tai huono.
Se rakentuu asteittain, mutta... Se on totta kaikille meistä.
Tänään Bradyn on oltava kaupungin puhutuin pelaaja.
Katkaisu!
Hän heitti sen suoraan tukipuolustajalle.
Hittolainen!
En edes nähnyt ketään vastaanottamassa.
Brady haluaa tehdä pakolla peliä, kun hänen ei tarvitse.
Osa nuoren pelinrakentajan oppimisprosessia.
Brady kehiin. Heittää.
Taas se katkaistaan!
Sitä peliä katsoessa tunsin Billin tuottaneen meille pettymyksen.
Ihmiset kritisoivat arviointikykyäni,
kun aloittaja ei ollut Drew Bledsoen kaltainen.
Minua pidettiin hulluna. "Mikä virhe."
Lopputulos on St. Louis 24, New England 17.
New Englandin Patriots palaa jälleen häviämään.
Bill ja minä olimme paineen alla.
Tekemämme päätökset
määrittelisivät New Englandin jalkapallon tulevaisuuden
seuraavina 20 vuotena.
Suomennos: Laura Juka